বঙ্গমাতা ফুটবল টুর্নামেন্ট দিয়ে প্রত্যক্ষভাবে উপকৃত হয়েছে দেশের মেয়েদের ফুটবল। এ মুহূর্তে ছেলেদের ফুটবলেও যে বয়সভিত্তিক পর্যায়ে আশার সঞ্চার হয়েছে, তারও আঁতুড়ঘর প্রাথমিক বিদ্যালয় ফুটবল টুর্নামেন্ট। তবে এই ফুটবলারদের শীর্ষ পর্যায়ে পৌঁছানোর মাঝখানে একটা বড় শূন্যতা। ক্রীড়া মন্ত্রণালয়ের এ টুর্নামেন্ট সেই পাইপলাইন তৈরিতে রাখতে পারে বড় ভূমিকা। মন্ত্রণালয় সূত্রে জানা গেছে, বাজেটে বিভিন্ন ফেডারেশনের সারা বছরের খেলাধুলার জন্যও নির্দিষ্ট অর্থ বরাদ্দের চিন্তা করছে, এত দিন যা মূলত অবকাঠামো খাতেই রাখা হতো।